Diari Oficial de la Generalitat Valenciana


Sumari del DOGV 4172, del 21-01-2002 (2002/379)

ORDRE de 18 de desembre de 2001, de la Conselleria de Cultura i Educació, per la qual es convoca un concurs públic per a la concessió de dos beques d'investigació per a concloure la catalogació dels fons del Museu de Belles Arts de València, dos beques de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les labors de preparació i execució de plans i activitats de didàctica del Museu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4172

Data del DOGV
:   21-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/379


Data del document
:   18-12-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * museu
    * assignació per estudis
    * història
    * suport econòmic
    * ajuda pública
    * professió de la informació

ORDRE de 18 de desembre de 2001, de la Conselleria de Cultura i Educació, per la qual es convoca un concurs públic per a la concessió de dos beques d'investigació per a concloure la catalogació dels fons del Museu de Belles Arts de València, dos beques de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les labors de preparació i execució de plans i activitats de didàctica del Museu. [2002/X379]
  
La Conselleria de Cultura i Educació pretén continuar desplegant les línies d'actuació encaminades al perfeccionament d'investigadors i estudiosos de fons museològics, i orientades al mateix temps a concloure l'elaboració dels catàlegs científics del Museu de Belles Arts de València, així com col·laborar en l'ordenació i informatització de la seua biblioteca, especialitzada en fons relatius a les belles arts, i en el desplegament de l'activitat de didàctica museística, dirigida a la millor comprensió de les activitats expositives per part de les diverses classes de públic.
  
Es tracta d'afavorir un mecanisme per a contribuir a la formació de personal científic de museus, i de seleccionar el personal tècnic més adequat per al dur a terme el treball. La labor de documentació dels fons artístics, bibliogràfics i documentals del Museu de Belles Arts de València, així com la d'elaboració i execució de plans i guies didàctiques adaptats als diversos nivells de formació dels visitants dels museus, requerixen uns coneixements tècnics especialitzats i, al mateix temps, la comprovació d'una experiència en treballs similars realitzats anteriorment.
  
Per tot això, d'acord amb el que disposa el Decret 108/1992, de 6 de juliol, del Govern Valencià, pel qual es regula la concessió de beques, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió de dos beques d'investigació per a concloure la catalogació dels fons del Museu de Belles Arts de València, dos beques de col·laboració bibliogràfica per a l'ordenació i informatització de la seua biblioteca i una altra beca de col·laboració en didàctica museística per a participar en les labors de preparació i execució de plans i activitats de didàctica del Museu, i s'aproven les bases per les quals es regix esta convocatòria, així com els models d'instància i de declaració responsable, inclosos com a annexos I, II, III, IV i V en la present ordre.
  
Segon
  
L'import total de les beques és de trenta-sis mil seixanta euros (36.060 euros), pagadors a càrrec de la partida pressupostària 71.29.828.19.0, codi de línia T1849000, del pressupost de la Generalitat Valenciana per a l'exercici de l'any 2002.
  
DISPOSICIÓ ADDICIONAL ÚNICA
  
Segons establix l'article 3 de l'Ordre de 26 de setembre de 1994, de la Conselleria d'Economia i Hisenda, tots els actes dictats en este expedient de tramitació anticipada es consideraran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què van ser produïts.
  
DISPOSICIONS FINALS
  
Primera
  
Es delega en la subsecretària de Promoció Cultural la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució de la present ordre.
  
Segona
  
Esta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'ha d'interposar davant l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 18 de desembre de 2001
  
El conseller de Cultura i Educació, p.s.r. (art. 4.1. del Decret 111/2000, DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX I
  
Bases de la convocatòria del concurs per a la concessió de dos beques d'investigació per a concloure la catalogació dels fons del Museu de Belles Arts de València, dos beques de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les labors de preparació i execució de plans i activitats de didàctica del Museu.
  
Primera. Objecte
  
Las beques d'investigació s'atorguen a fi de concloure la catalogació dels fons del Museu de Belles Arts de València, les de col·laboració bibliogràfica per a participar en l'ordenació i informatització de la seua biblioteca, i la de col·laboració en didàctica museística per a participar en les labors de preparació i execució de plans i activitats de didàctica del Museu, facilitant als professionals de la investigació, documentació, biblioteconomia i didàctica de l'art la possibilitat d'incrementar i perfeccionar el seus coneixements museològics i museogràfics amb la participació en les labors tècniques i científiques del Museu.
  
Cada participant podrà optar només a una de les beques convocades.
  
Segona. Dotació econòmica
  
La dotació anual de cada beca serà de set mil dos-cents dotze euros (7212 euros), que es pagaran en mensualitats prorratejades a partir de la concessió i amb el lliurament previ del certificat d'aprofitament corresponent expedit pel director del Museu de Belles Arts de València.
  
Tercera. Requisits dels aspirants
  
Les beques objecte de la convocatòria s'adjudicaran per concurs entre els diversos aspirants que complisquen els requisits següents i els acrediten documentalment:
  
1. Tindre la nacionalitat espanyola i residir en l'àmbit de la Comunitat Valenciana.
  
2. Els qui opten per les beques d'investigació i de col·laboració en didàctica museística hauran d'estar en possessió dels títols de Llicenciat en Geografia i Història, especialitat d'Història de l'Art, Llicenciat en Història de l'Art o Llicenciat en Humanitats. En el cas que s'opte per la beca de col·laboració bibliogràfica, s'haurà d'estar en possessió del títol de Llicenciat en Documentació o ser diplomat en Biblioteconomia i Documentació.
  
3. Els qui opten per les beques d'investigació hauran d'acreditar haver fet anteriorment treballs de catalogació. Els qui opten per la beca de col·laboració bibliogràfica, hauran d'acreditar haver fet anteriorment treballs de biblioteconomia i documentació. Els qui opten per la beca de col·laboració en didàctica museística hauran d'acreditar haver fet anteriorment activitats didàctiques o de guia.
  
4. En tot cas, els aspirants hauran d'acreditar experiència en la utilització de programes informàtics a nivell d'usuari.
  
5. No podran optar a les beques els qui hagen sigut beneficiaris d'esta mateixa classe de beca durant els dos anys anteriors a la present convocatòria.
  
Quarta. Sol·licituds
  
1. Les sol·licituds, que es formalitzaran segons el model d'instància dels annexos II, III i IV, podran presentar-se en el termini de quinze hàbils dies a partir de l'endemà de la publicació d'esta convocatòria en el Diari Oficial de la Generalitat Valenciana.
  
2. Les sol·licituds, dirigides a la Conselleria de Cultura i Educació, podran presentar-se en el Registre General de la Conselleria de Cultura, en les Direccions Territorials de Cultura i Educació de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran d'incloure els documents següents:
  
a) Instància ajustada al model dels annexos II, III o IV, segons s'opte per les beques d'investigació, de col·laboració bibliogràfica o de col·laboració didàctica, en què necessàriament hauran de figurar les dades següents: nom i cognoms, DNI, adreça completa, telèfon de contacte, referència de la convocatòria i beca a què s'opta.
  
b) Fotocopia compulsada del DNI.
  
c) Fotocòpia compulsada del certificat d'empadronament.
  
d) Fotocòpia compulsada de la titulació acadèmica.
  
e) Fotocòpia compulsada del certificat de l'expedient acadèmic.
  
f) Currículum de la persona sol·licitant, en què hauran de figurar els treballs de catalogació, de biblioteconomia i documentació, d'activitats didàctiques o de guia fets amb anterioritat, així com tots aquells que haja realitzat prèviament i tinguen relació amb l'objectiu de les beques.
  
g) Acreditació documental dels coneixements, activitats, treballs i altres mèrits exigits com a requisits o declarats en el currículum.
  
h) Les publicacions indicades en el currículum s'acreditaran a través d'exemplars o fotocòpies.
  
i) Acreditació documental de treballs o ponències en congressos, simposis, jornades, seminaris etc., i de coneixements d'idiomes (francés i anglés) i d'informàtica (nivell d'usuari).
  
j) Certificats vigents acreditatius d'estar al corrent en el compliment de les obligacions tributàries estatals i/o autonòmiques i amb la Seguretat Social, d'acord amb el que disposa l'article 47.7 del text refós de la Llei d'Hisenda Pública de la Generalitat Valenciana. En el cas que la persona interessada no estiga ni haja estat obligada en el període dels dotze mesos anteriors a complir les obligacions tributàries i amb la Seguretat Social enumerades en els articles 7 i 8 del Reial Decret 390/1996, d'1 de març (BOE de 21.03.1996), n'hi haurà prou amb la presentació d'una declaració responsable, segons el model de l'annex V d'esta ordre, per a acreditar este punt, d'acord amb el que establix l'article 9 del mateix reial decret.
  
3. Si la sol·licitud no conté totes les dades exigides o hi falta documentació acreditativa, es requerirà a la persona interessada que en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després d'haver dictat la resolució corresponent, d'acord amb l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999.
  
Quinta. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Qualificadora d'acord amb el barem següent:
  
Beques d'investigació
  
1. Expedient acadèmic: fins a 3 punts.
  
2. Altres títols (grau de doctor, altres titulacions universitàries de l'àrea d'humanitats): fins a 1 punt.
  
3. Publicacions relacionades amb la Història de l'Art: fins a 2 punts.
  
4. Aportació de treballs o ponències a congressos, simposis, jornades, seminaris, etc.: fins a 2 punts.
  
5. Coneixements d'idiomes (francés i anglés): fins a 1 punt.
  
6. Coneixements d'informàtica complementaris: fins a 1 punt.
  
Beques de col·laboració bibliogràfica
  
1. Expedient acadèmic: fins a 3 punts.
  
2. Altres títols (grau de doctor, altres titulacions universitàries de l'àrea d'humanitats): fins a 1 punt.
  
3. Beques obtingudes per a la realització de treballs de biblioteconomia i documentació: fins a 2 punts.
  
4. Experiència en la utilització de programes informàtics específics de caràcter documental: fins a 2 punts.
  
5. Aportació de treballs o ponències a congressos, simposis, jornades, seminaris, etc.: fins a 1 punt.
  
6. Coneixements d'idiomes (francés i anglés): fins a 1 punt.
  
Beca de col·laboració en didàctica
  
1. Expedient acadèmic: fins a 3 punts.
  
2. Altres títols (grau de doctor, altres titulacions universitàries de l'àrea d'humanitats, altres titulacions universitàries d'orientació docent): fins a 1 punt.
  
3. Publicacions relacionades amb la Història de l'Art: fins a 2 punts.
  
4. Aportació de treballs o ponències a congressos, simposis, jornades, seminaris, etc.: fins a 1 punt.
  
5. Experiència docent.: fins a 1 punt.
  
6. Coneixements d'idiomes (francés i anglés): fins a 1 punt.
  
7. Coneixements d'informàtica complementaris: fins a 1 punt.
  
Sisena. Comissió Qualificadora
  
Per a la valoració dels mèrits de les persones sol·licitants es constituirà una comissió qualificadora integrada per:
  
- La subsecretària de Promoció Cultural com a presidenta.
  
- El cap de l'Àrea de Museus i Belles Arts.
  
- El director del Museu de Belles Arts de València.
  
- El cap del Servei d'Investigació i Promoció.
  
- Un tècnic designat per la subsecretària de Promoció Cultural, que actuarà com a secretari, amb veu i sense vot.
  
La Comissió Qualificadora podrà realitzar, a través dels seus membres o de l'assessorament d'altres tècnics, totes les comprovacions necessàries per a qualificar els mèrits adduïts. La Comissió podrà valer-se dels assessors tècnics que necessite.
  
Setena. Resolució
  
Finalitzada la valoració dels mèrits dels aspirants, la Comissió Qualificadora elevarà les actes del concurs amb la proposta d'adjudicació a la subsecretària de Promoció Cultural, la qual resoldrà per delegació la convocatòria de les beques.
  
Si la resolució corresponent a esta convocatòria no es dicta ni es notifica en el termini de tres mesos comptats des de la data en què la sol·licitud haja tingut entrada en el registre de l'òrgan competent per a la tramitació, es considerarà que l'efecte del silenci administratiu es desestimatori de les sol·licituds presentades.
  
Huitena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada i/o amb l'accés simultani a altres beques o ajudes similars.
  
Novena. Obligacions de la persona becada
  
Tindrà la consideració de beneficiari de la beca la persona física destinatària dels fons públics que comporte l'atorgament, la qual haurà de realitzar l'activitat inherent a la concessió.
  
Són obligacions de la persona becada o beneficiària de la beca:
  
a) Ampliar i perfeccionar els seus coneixements en la matèria col·laborant amb el personal tècnic del Museu de Belles Arts de València en els treballs específics que la direcció del centre li encomane; a l'efecte, haurà de romandre als locals del centre i complir l'horari que establisca la Direcció General de Promoció Cultural.
  
b) Presentar una memòria final en què es descriguen els continguts de l'activitat desplegada, que serà enviada, una vegada supervisada per la direcció del Museu, a la Direcció General de Promoció Cultural.
  
c) Sotmetre's a les actuacions de control financer corresponents a la Intervenció General en relació amb la beca concedida.
  
d) Comunicar a l'entitat concedent la realització de treballs o estudis que dificulten el compliment de la finalitat proposada, i/o l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic o privat.
  
Deu. Resultats científics
  
Els resultats científics derivats dels treballs que la persona becada realitze quedaran en propietat de la Conselleria de Cultura i Educació, i no podran ser utilitzats per la persona becada sense l'autorització prèvia corresponent.
  
Onze. Duració de les beques
  
La duració de les beques objecte d'esta convocatòria serà des del moment de la concessió fins al 31 de desembre de 2002.
  
Dotze. Naturalesa de les beques
  
Les beques són d'estudi i investigació i de col·laboració amb el personal del Museu que realitze les funcions corresponents a l'especialitat de la beca a què s'opta.
  
El fet d'haver accedit a una beca no establix cap tipus de relació laboral amb la Conselleria de Cultura i Educació ni amb el Museu de Belles Arts de València, ni suposa cap compromís o dret preferent per a la incorporació posterior de la persona becada a la plantilla del centre.
  
Tretze. Contravencions i disposicions subsegüents
  
La Direcció General de Promoció Cultural podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb la persona interessada, quan s'incórrega en alguna de les causes següents:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense causa que ho justifique, les condiciones establides en la convocatòria.
  
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades a la persona beneficiària amb motiu de la concessió de la beca.
  
ANNEX II
  
Sol·licitud de participació en el concurs públic per a la concessió de dos beques d'investigació per a concloure la catalogació dels fons del Museu de Belles Arts de València, convocat per l'Ordre de 18 de desembre de 2001 de la Conselleria de Cultura i Educació, publicada en el DOGV núm. de
  
1. Dades de la persona sol·licitant:
  
Nom i cognoms
  
Adreça
  
Localitat
  
Codi postal
  
Telèfon
  
NIF
  
2. Requisits que complix la persona sol·licitant i acredita documentalment:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Geografia i Història, especialitat d'Història de l'Art, per la Universitat de..., llicenciatura en Història de l'Art per la Universitat de..., o llicenciatura en Humanitats per la Universitat de...
  
- Posseir experiència en treballs de catalogació, inventari i documentació dels fons d'un museu.
  
- Tindre experiència en la utilització de programes informàtics a nivell d'usuari.
  
- Adjuntar declaració responsable segons el model de l'annex V.
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió de dos beques d'investigació per a concloure la catalogació dels fons del Museu de Belles Arts de València, i accepta totes les condicions que s'hi establixen.
  
4. Mèrits avaluables de la persona sol·licitant dels quals adjunta justificació adequada:
  
- Currículum en què figuren els treballs de catalogació museística fets anteriorment i tots aquells realitzats prèviament i relacionats amb l'objectiu de les beques (exposicions, informes tècnics i catalogacions de fons artístics).
  
- Expedient acadèmic.
  
- Altres títols (grau de doctor, altres títols universitaris).
  
- Beques obtingudes per a la realització dels treballs.
  
- Publicacions relacionades amb la Història de l'Art.
  
- Aportació de treballs o ponències a congressos, simposis, jornades, seminaris, etc.
  
- Coneixements d'idiomes (francés i anglés).
  
- Coneixements d'informàtica complementaris.
  
5. Petició (1) (2)
  
Sol·licita que l'admeten al concurs públic per a la concessió de dos beques d'investigació per a concloure la catalogació dels fons del Museu de Belles Arts de València.
  
..., ...d...-de 2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la nova redacció donada en la Llei 4/1999, de 13 de gener, s'informa que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
 DE LA GENERALITAT VALENCIANA
  
DIRECCIÓ GENERAL DE PROMOCIÓ CULTURAL
  
ANNEX III
  
Sol·licitud de participació en el concurs públic per a la concessió de dos beques de col·laboració bibliogràfica per a participar en l'ordenació i informatització de la biblioteca del Museu de Belles Arts de València, convocat per l'Ordre de 18 de desembre de 2001, de la Conselleria de Cultura i Educació, publicada en el DOGV núm. de.
  
1. Dades de la persona sol·licitant:
  
Nom i cognoms
  
Adreça
  
Localitat
  
Codi postal
  
Telèfon
  
NIF
  
2. Requisits que complix la persona sol·licitant i acredita documentalment:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Documentació, o diplomatura en Biblioteconomia i Documentació, per la Universitat de.
  
- Posseir experiència en treballs anteriors de biblioteconomia i documentació.
  
- Posseir experiència en la utilització de programes informàtics específics de caràcter documental a nivell d'usuari.
  
- Adjuntar certificats vigents acreditatius d'estar al corrent en el compliment de les obligacions tributàries estatals i/o autonòmiques i amb la Seguretat Social, o, si és procedent, una declaració responsable de no estar obligat a presentar-los.
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió de dos beques de col·laboració bibliogràfica per a participar en l'ordenació i informatització de la biblioteca del Museu de Belles Arts de València, i accepta totes les condicions que s'hi establixen.
  
4. Mèrits avaluables de la persona sol·licitant dels quals adjunta justificació adequada:
  
- Currículum en què figuren els treballs de biblioteconomia i documentació fets anteriorment i tots aquells realitzats prèviament i relacionats amb l'objectiu de les beques.
  
- Expedient acadèmic.
  
- Altres títols (grau de doctor, altres títols universitaris).
  
- Beques obtingudes per a la realització dels treballs.
  
- Aportació de treballs o ponències a congressos, simposis, jornades, seminaris, etc.
  
- Coneixements d'idiomes (francés i anglés).
  
- Coneixements d'informàtica complementaris.
  
5. Petició (1) (2)
  
Sol·licita que l'admeten al concurs públic per a la concessió de dos beques de col·laboració bibliogràfica per a participar en l'ordenació i informatització de la biblioteca del Museu de Belles Arts de València.
  
..., ...d...-de 2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la nova redacció donada en la Llei 4/1999, de 13 de gener, s'informa que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DE LA GENERALITAT VALENCIANA
  
DIRECCIÓ GENERAL DE PROMOCIÓ CULTURAL
  
ANNEX IV
  
Sol·licitud de participació en el concurs públic per a la concessió d'una beca de col·laboració en didàctica per a participar en les labors de preparació i execució de plans i activitats de didàctica del Museu de Belles Arts de València, convocat per l'Ordre de 18 de desembre de 2001, de la Conselleria de Cultura i Educació, publicada en el DOGV núm. de.
  
1. Dades de la persona sol·licitant:
  
Nom i cognoms
  
Adreça
  
Localitat
  
Codi postal
  
Telèfon
  
NIF
  
2. Requisits que complix la persona sol·licitant i acredita documentalment:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Geografia i Història, especialitat d'Història de l'Art, per la Universitat de..., llicenciatura en Història de l'Art per la Universitat de..., o llicenciatura en Humanitats per la Universitat de...
  
- Posseir experiència en treballs de didàctica o guia de museus.
  
- Tindre experiència en la utilització de programes informàtics a nivell d'usuari.
  
- Adjuntar certificats vigents acreditatius d'estar al corrent en el compliment de les obligacions tributàries estatals i/o autonòmiques i amb la Seguretat Social, o, si és procedent, una declaració responsable de no estar obligat a presentar-los.
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió d'una beca de col·laboració en didàctica per a participar en les labors de preparació i execució de plans i activitats de didàctica del Museu de Belles Arts de València, i accepta totes les condicions que s'hi establixen.
  
4. Mèrits avaluables de la persona sol·licitant dels quals adjunta justificació adequada:
  
- Currículum en què figuren els treballs de didàctica museística o guia de museus fets amb anterioritat i tots aquells realitzats prèviament i relacionats amb l'objectiu de les beques (exposicions, informes tècnics i catalogacions de fons artístics).
  
- Expedient acadèmic.
  
- Altres títols (grau de doctor, altres títols universitaris de l'àrea d'humanitats, altres titulacions universitàries d'orientació docent).
  
- Beques obtingudes per a la realització dels treballs.
  
- Publicacions relacionades amb la Història de l'Art.
  
- Experiència docent.
  
- Coneixements d'idiomes (francés i anglés).
  
- Coneixements d'informàtica complementaris.
  
5. Petició (1) (2)
  
Sol·licita que l'admeten al concurs públic per a la concessió a la concessió d'una beca de col·laboració en didàctica per a participar en les labors de preparació i execució de plans i activitats de didàctica del Museu de Belles Arts de València.
  
..., ...d...de 2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la nova redacció donada en la Llei 4/1999, de 13 de gener, s'informa que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DE LA GENERALITAT VALENCIANA
  
DIRECCIÓ GENERAL DE PROMOCIÓ CULTURAL
  
ANNEX V
  
Sr./Sra-
  
DNI?, i domicili a-
  
realitza la següent
  
Declaració responsable
  
Que, a l'efecte de sol·licitar la participació en el concurs públic convocat per l'Ordre de 18 de desembre de 2001, de la Conselleria de Cultura i Educació per a la concessió de dos beques d'investigació per a concloure la catalogació dels fons del Museu de Belles Arts de València, dos beques de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les labors de preparació i execució de plans i activitats de didàctica del Museu, i de complir l'exigència d'acreditar trobar-se al corrent de les obligacions tributàries i amb la Seguretat Social establida en l'article 47.7 del text refós de la Llei d'Hisenda Pública de la Generalitat Valenciana.
  
No estic obligat/ada de presentar una declaració relativa a les obligacions tributàries estatals i/o autonòmiques i amb la Seguretat Social, d'acord amb l'article 9 del Reial Decret 390/1996, d'1 de març, per no estar ni haver estat obligat/ada en el període dels dotze mesos anteriors a l'emissió de la present declaració de complir les obligacions tributàries i amb la Seguretat Social enumerades en els articles 7 i 8 del mateix reial decret.
  
València,
  
CONSELLERIA DE CULTURA I EDUCACIÓ
  
DE LA GENERALITAT VALENCIANA
  
DIRECCIÓ GENERAL DE PROMOCIÓ CULTURAL